Uredba Komisije (ES) št. 614/2004

z dne 1. aprila 2004

o uvrstitvi nekaterega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1] in zlasti člena 9(1)(a) Uredbe,

ob upoštevanju naslednjega:

(1) Zaradi zagotovitve enotne uporabe kombinirane nomenklature, ki je priložena Uredbi (EGS) št. 2658/87, je treba sprejeti ukrepe glede uvrstitve blaga iz Priloge k tej uredbi.

(2) Uredba (EGS) št. 2658/87 je določila splošna pravila za razlago kombinirane nomenklature. Ta pravila se nanašajo na kakršno koli drugo nomenklaturo, ki na njej delno ali v celoti temelji, ali ki ji dodaja kakršno koli nadaljnjo podrazdelitev in ki je vzpostavljena na podlagi posebnih določb Skupnosti, z namenom uporabe tarifnih in drugih ukrepov, ki se nanašajo na blagovno menjavo.

(3) Skladno s temi splošnimi pravili se blago iz stolpca 1 preglednice iz Priloge razvrsti pod oznako KN, ki je označena v stolpcu 2, iz razlogov, navedenih v stolpcu 3.

(4) Primerno je zagotoviti, da se imetnik lahko sklicuje na zavezujoče tarifne informacije, ki so jih izdali carinski organi držav članic v zvezi z uvrstitvijo blaga v kombinirani nomenklaturi, ki niso v skladu s to uredbo, v obdobju treh mesecev, v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [2].

(5) Odbor za carinski zakonik ni podal mnenja v roku, ki ga je določil predsedujoči glede izdelka št. 2 iz priložene preglednice.

(6) Ukrepi, ki jih predvideva ta uredba, so v skladu z mnenjem Odbora za carinski zakonik, kar zadeva izdelke št. 1, 3, 4, 5, 6 in 7 v priloženi preglednici –

SPREJELA NASLEDNJO UREDBO:

Člen 1

Blago, opisano v stolpcu 1 preglednice iz Priloge, se razvrsti v kombinirano nomenklaturo pod oznako KN iz stolpca 2.

Člen 2

Na zavezujoče tarifne informacije, ki so jih izdali carinski organi držav članic, ki niso v skladu s to uredbo, se je mogoče sklicevati v obdobju treh mesecev v skladu s členom 12(6) Uredbe (EGS) 2913/92.

Člen 3

Ta uredba začne veljati 20. dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. aprila 2004

Za Komisijo

Frederik Bolkestein

Član Komisije

[1] UL L 256, 7.9.1987, str. 1. Uredba, kakor je bila nazadnje spremenjena z Uredbo Komisije (ES) št. 2344/2003 (UL L 346, 31.12.2003, str. 38).

[2] UL L 302, 19.10.1992, str. 1. Uredba, kakor je bila nazadnje spremenjena z Aktom o pristopu iz leta 2003.

--------------------------------------------------

PRILOGA

Poimenovanje | Razvrstitev (Oznaka KN) | Razlogi |

(1) | (2) | (3) |

1.Omrežni krmilnik v ohišju, velikosti 355 × 285 × 115 mm, s prikazovalnikom iz tekočih kristalov (4 vrstice × 20 znakov) in tastaturo s štirimi krmilnimi gumbi.Naprava je na bazi mikroprocesorja in vsebuje tudi parametrski spomin, programski spomin in disketno enoto. Naprava ima oddajniško-sprejemniški vtič.Naprava ima do osem večfunkcijskih vmesnikov za konfiguracijsko in omrežno povezavo.Naprava procesira signale in reformatira podatke za prenos med strojem za avtomatsko obdelavo podatkov in radijskim oddajnikom/sprejemnikom na žičnem omrežju. | 84718000 | Razvrstitev se določi na podlagi splošnih pravil 1 in 6 za razlago Kombinirane nomenklature, opombe 3 za oddelek XVI in na podlagi besedila za oznake KN 8471 in 84718000. Funkcija povezovalne enote glede na spominsko funkcijo je glavna funkcija, ki označuje celoto. |

2.Omrežni krmilnik z vgrajenim radijskim oddajnikom/sprejemnikom v ohišju, velikosti 355 × 285 × 115 mm, s prikazovalnikom iz tekočih kristalov (4 vrstice × 20 znakov) in tastaturo s štirimi krmilnimi gumbi.Naprava je na bazi mikroprocesorja in vsebuje tudi parametrski spomin, programski spomin in disketno enoto.Radijski oddajnik/sprejemnik se sestoji iz visokofrekvenčne komponente (VH komponente) z anteno, filtrom, ojačevalnikom, oscilatorjem in frekvenčnim sintetizatorjem. Enota oddaja na frekvenčnem območju 403 do 512 MHz do 20 kanalov z možnostjo programiranja, z dosegom 400 m.Naprava ima do osem večfunkcijskih vmesnikov za konfiguracijsko in omrežno povezavo.Naprava procesira signale in reformatira podatke za prenos med strojem za avtomatsko obdelavo podatkov in radijskim oddajnikom/sprejemnikom na žičnem omrežju. | 84718000 | Razvrstitev se določi na podlagi splošnih pravil 1 in 6 za razlago Kombinirane nomenklature, opombe 3 za oddelek XVI in na podlagi besedila za oznake KN 8471 in 84718000. Funkcija povezovalne enote glede na spominsko funkcijo je glavna funkcija, ki označuje celoto. |

3.Radijski povezovalni krmilnik v ohišju, velikosti 279 × 224 × 89 mm, z osmimi gumbi za izbiranje in anteno.Naprava se sestoji iz mikroprocesorja, programskega spomina in radijskega oddajnika/sprejemnika.Radijski oddajnik/sprejemnik oddaja in sprejema podatke na do osmih kanalih s frekvenčnim območjem od 403 do 512 MHz z dosegom 400 m.Naprava ima vmesnik, ki ji omogoča sprejemanje podatkov z brezžičnih terminalov in jih pošilja v omrežje preko omrežnega krmilnika. Povezana je tudi s strojem za avtomatsko obdelavo podatkov. | 85252099 | Razvrstitev se določi na podlagi splošnih pravil 1 in 6 za razlago Kombinirane nomenklature, opombe 3 za oddelek XVI in na podlagi besedila za oznake KN 8525, 852520 in 85252099. Radijsko oddajanje/sprejem je osnovna funkcija, ki označuje celoto. |

4.Brezžična vratca v ohišju velikosti 292 × 292 × 70 mm z anteno.Naprava se sestoji iz mikroprocesorja, programskega spomina in radijskega oddajnika/sprejemnika.Radijski oddajnik/sprejemnik oddaja in sprejema podatke na do osmih kanalih s frekvenčnim območjem od 403 do 512 MHz z dosegom 400 m.Naprava ima vmesnik, ki ji omogoča sprejemanje podatkov z brezžičnih terminalov in jih pošilja neposredno v omrežje. Povezana je tudi s strojem za avtomatsko obdelavo podatkov. | 85252099 | Razvrstitev se določi na podlagi splošnih pravil 1 in 6 za razlago Kombinirane nomenklature, opombe 3 za oddelek XVI in na podlagi besedila za oznake KN 8525, 852520 in 85252099. Radijsko oddajanje/sprejem je osnovna funkcija, ki označuje celoto. |

5.Ročna naprava, ki se sestoji iz mikroprocesorja, prikazovalnika iz tekočih kristalov, tastaturo s tipkami za vnos in nadzor podatkov, radijskega oddajnika/sprejemnika in vmesnika s čitalnikom za črtasto kodo.Podatki se v napravo vnašajo ročno. Naprava je namenjena izmenjavanju podatkov s strojem za avtomatsko obdelavo podatkov preko brezžičnih vratc ali omrežnega krmilnika. | 85252099 | Razvrstitev se določi na podlagi splošnih pravil 1 in 6 za razlago Kombinirane nomenklature, opombe 3 za oddelek XVI in na podlagi besedila za oznake KN 8525, 852520 in 85252099. Radijsko oddajanje/sprejem je osnovna funkcija, ki označuje celoto. |

6.Ročna naprava, ki se sestoji iz mikroprocesorja, prikazovalnika iz tekočih kristalov, tastature s tipkami za vnos in nadzor podatkov, radijskega oddajnika/sprejemnika in čitalnika za črtasto kodo.Podatki se v napravo vnašajo ročno ali prek čitalnika za črtasto kodo. Naprava je namenjena izmenjavanju podatkov s strojem za avtomatsko obdelavo podatkov preko brezžičnih vratc ali omrežnega krmilnika. | 85252099 | Razvrstitev se določi na podlagi splošnih pravil 1 in 6 za razlago Kombinirane nomenklature, opombe 3 za oddelek XVI in na podlagi besedila za oznake KN 8525, 852520 in 85252099. Radijsko oddajanje/sprejem je osnovna funkcija, ki označuje celoto. |

7.Sistem upravljanja blaga za razširjanje navodil zaposlenim, npr. v skladiščih, in prenos podatkov od pakirnih strojev do strojev za avtomatsko obdelavo podatkov, tako z radijskim prenosom v območju 400 m in prek žic.Sistem je sestavljen iz naslednjega: | | Razvrstitev se določi na podlagi splošnih pravil 1 in 6 za razlago Kombinirane nomenklature in besedila ustreznih oznak KN. Posamezni medsebojno povezani sestavni deli sistema ne opravljajo nikakršne natančno določene funkcije v smislu opombe 4 v oddelku XVI. |

–omrežnega krmilnika | 84718000 |

–krmilnika za radijsko povezavo | 85252099 |

–brezžičnih vratc | 85252099 |

–ročnega terminala | 85252099 |

–ročnega terminala s čitalnikom za črtasto kodo | 85252099 |

Podatki se pošiljajo po radiu z ročnih terminalov bodisi na krmilnik za radijsko povezavo bodisi na brezžična vratca, od koder prenos poteka po žicah preko omrežnega krmilnika na stroje za avtomatsko obdelavo podatkov (niso sestavni deli sistema). Sestavni deli sistema se sestavijo v različne sklope. (Glej ponazoritev) | |

+++++ TIFF +++++

--------------------------------------------------